הערכה: 4 הגברים השתמשו בסמים - וידאו - Ashdod4U
19 בדצמבר 2014 at 2:37
מעל עשרה רכבי הצלה, משטרה ומד"א הוזנקו לחוף הקשתות, הקריאה הגיעה ממסעדת "טריו", 4 אנשים שישבו בשולחן משותף איבדו את הכרתם באופן מפתיע, ויש חשש לחייהם. ההערכות האחרונות מדברות על שימוש בסמים, מנת יתר או סם לא מוכר.
כוחות מד"א פינו את הארבעה שלא היו עליהם סימני אלימות, לבתי החולים קפלן ברחובות וברזילי באשקלון, כשהם במצב קשה אך יציב. אנשי המשטרה החלו לבדוק את המחסן, ושם נמצא חומר החשוד כסם ומהמשטרה נמסר כי ככל הנראה הרקע למצבם הוא שימוש בסמים. החומרים שנמצאו במחסן ישלחו לבדיקה לבדוק האם הם היו מורעלים ובמקביל מחכים במשטרה שהארבעה יתעוררו על מנת שישפכו אור על מה שקרה.
מה שתמוה הוא שכולם באותו רגע איבדו את הכרתם בו זמנית, עד שכוחות מד"א שהגיעו החלו לבצע החייאות, ההחייאות לקחו מס' רב של דקות באופן יחסי עד שהצליחו לייצב את מצבם של חלק מהארבעה, אחד מהמאושפזים לא הצליח להתייצב וקיים חשש לחייו.
הזירה נסגרה ע"י המשטרה ופיענוח המקרה נשאר בגדר חקירה משטרתית, נצטרך להמתין עוד מס' שעות עד שתתבהר התמונה.
#חוף הקשתות #משטרת אשדוד